2018/0047 (COD)

KOMISJONI TEATIS

EUROOPA PARLAMENDILE,



mis on esitatud Euroopa Liidu toimimise lepingu artikli 294 lõike 6 alusel



ning milles käsitletakse

nõukogu seisukohta järgmiste õigusaktide vastuvõtmise kohta: Euroopa Parlamendi ja nõukogu määrus, mis käsitleb Euroopa ettevõtjatele ühisrahastamisteenuse osutajaid ning millega muudetakse määrust (EL) 2017/1129 ja direktiivi (EL) 2019/1937, ning direktiiv, millega muudetakse direktiivi 2014/65/EL finantsinstrumentide turgude kohta



Käesolev teatis põhineb dokumentidel

COM(2018) 113 final – 2018/0048(COD) ja COM(2018) 99 final – 2018/0047(COD)





1.Taustteave

Euroopa Parlamendile ja nõukogule ettepaneku edastamise kuupäev

(dokument COM(2018) [113] final – 2018/0048 COD; COM(2018) [99] final – 2018/0047 COD): 8. märts 2018 Euroopa Majandus- ja Sotsiaalkomitee arvamuse kuupäev: 11. juuli 2018 Euroopa Parlamendi seisukoha kuupäev, esimene lugemine: 27. märts 2019 Muudetud ettepaneku edastamise kuupäev: — Nõukogu seisukoha vastuvõtmise kuupäev: 20. juuli 2020

2.Komisjoni ettepaneku eesmärk

Kapitaliturgude liidu ja finantstehnoloogia tegevuskavade raames on Euroopa Komisjon esitanud ettepaneku võtta vastu ühisrahastamisteenuse osutajaid käsitlev määrus. Ettepaneku eesmärk on luua ühisrahastamisplatvormidele toetav õigusraamistik, mis võimaldab ühtsetel eeskirjadel põhineva ühtse tegevusloa kaudu juurdepääsu kogu ühtsele turule. Ettepanekus on kehtestatud ka investorite kaitse nõuded, mis on kohandatud õigusaktis käsitletava teenuse liigile. Üldiselt on õigusakti eesmärk lihtsustada nende finantsteenuste piiriülest pakkumist kogu ELis. Kuna ELi ühisrahastamisturg ei ole piisavalt arenenud, on uutel eeskirjadel suur potentsiaal suurendada kapitaliturgude liidu raames väikeste ja keskmise suurusega ettevõtjate, eelkõige idufirmade juurdepääsu uuenduslikele rahastamisvormidele ning aidata ELi majandusel kiiremini kasvada.

3.Märkused Euroopa Parlamendi seisukoha kohta

Euroopa Parlamendis esimesel lugemisel 27. märtsil 2019 vastu võetud seisukohas soovitati teha komisjoni ettepanekusse järgmised muudatused:

·anda volitused väljastada ühisrahastamisteenuse osutajatele tegevuslubasid ja teostada nende üle järelevalvet komisjoni väljapakutud Euroopa Väärtpaberiturujärelevalve Asutuse asemel riikide pädevatele asutustele;

·lisada lubatud teenuste hulka investeerimisnõustamine ja portfelli haldamine;

·suurendada ühisrahastamispakkumiste emissioonikünnist 8 000 000 euroni.

Pärast seda, kui nõukogu võttis 20. juulil 2020 vastu oma esimese lugemise seisukoha, peaks Euroopa Parlament institutsioonidevahelise menetluse käigus saavutatud poliitilise kokkuleppe ametlikult heaks kiitma.

4.Märkused nõukogu seisukoha kohta

Kooskõlas poliitilise kokkuleppega on nõukogu esimese lugemise seisukohas esitatud loetelu komisjoni ettepanekusse tehtud muudatustest, mis hõlmavad järgmist:

·luua kogu ELi hõlmav ühtlustatud raamistik, mis põhineks riiklike pädevate asutuste väljastatavatel tegevuslubadel ja järelevalvel ning asendaks komisjoni ettepaneku kohase algse vabatahtliku ühisrahastamisteenuste osutajate osutatavaid ühisrahastamisteenuseid reguleeriva ELi korra. Mõned valitud ülesanded jäetakse Euroopa Väärtpaberiturujärelevalvele, sealhulgas rakendusmeetmete ettevalmistamine, siduv vahendamine ja andmete kogumine;

·suurendada emissioonikünnist 5 miljoni euroni, tehes 24 kuu pikkuse ajutise erandi liikmesriikidele, kelle prospektikünnis on alla 5 miljoni euro;

·laiendada kohaldamisala, et hõlmata ühisrahastamise eesmärgil aktsepteeritud instrumendid (osaühingute osakud);

·laiendada teenuste ulatust nii, et see hõlmaks ka individuaalse laenuportfelli valitsemist;